# Red feniksa

*Za knjigu pogledajte Harry Potter i Red feniksa, a za film Harry Potter i Red feniksa (film).*

|  |
| --- |
| Organizacija iz serijala *Harry Potter* |
|  |
| **Red feniksa** |
| Prvo pojavljivanje | *Red feniksa* |
| Osnivači | Albus Dumbledore |
| Osnivanje | 1970. (originalno osnivanje) 1995. (reosnivanje) |
| Raspuštanje | 1981. (originalno raspuštanje) 1998. (ponovno raspušten) |
| Vođe | Albus Dumbledore (1970. – 30. lipnja 1997.) Alastor Moody (30. lipnja 1997. – 27. srpnja 1997.) Kingsley Shacklebolt (27. srpnja 1997. – 2. svibnja 1998.) Minerva McGonagall (30. lipnja 1997. – 2. svibnja 1998.) |
| Sjedište | Grimmauldov trg 12  London, Ujedinjeno Kraljevstvo |
| Saveznici | Ministarstvo magije Dumbledoreova armija |
| Protivnici | Smrtonoše |
| Namjere i ciljevi |
| * Zaštititi čarobnjake i bezjake od Lorda Voldemorta i njegovih Smrtonoša
 |

**Red feniksa** je imaginarna organizacija iz romana o Harry Potteru autorice J. K. Rowling.

## Osnivanje i svrha

Red feniksa je organizacija koja se bori protiv Voldemorta i njegovih pristaša, smrtonoša. Osnovao ga je Albus Dumbledore. Cilj organizacije je bila pobjeda nad Lordom Voldemortom u Prvom ratu (prije početka radnje knjiga); Red je raspušten nakon Voldemortovog nestanka. Kad se Voldemort ponovno dokopao moći, u Harry Potteru i Plamenom peharu, članove Reda je ponovno okupio Dumbledore, i to samo par sati nakon saznanja o Lordu Voldemortu.

Ponovno okupljeni Red je za sjedište izabrao Grimmauldov trg br.12, obiteljsku kuću Siriusa Blacka. Dumbledore je bio čuvar tajne za Red feniksa, što znači da su sjedište Reda mogli pronaći samo oni kojima je Dumbledore unaprijed dao do znanja gdje je sjedište.

### Odnosi s Ministarstvom

Iako su Dumbledore i ostali članovi originalnog Reda feniksa očekivali da će Voldemort vratiti svoje moći, djelatnici Ministarstva magije, uključujući i samog ministra, Corneliusa Fudgea, nisu bili uvjereni u to. Fudge je radije vjerovao da Dumbledore širi glasine u pokušaju da ga zbaci s položaja Ministra magije.

Ministarstvo je prisililo Dnevni prorok, čarobnjačke dnevne novine, da šuti o svemu što bi Dumbledorea ili Harrya Pottera prikazalo u dobrom svjetlu. Red je bio prisiljen na tajno djelovanje. Napori Ministarstva su se isplatili - većina čarobnjače javnosti je vjerovala da su i Dumbledore i Harry lažljivci. Zbog toga su Voldemort i njegovi pristaše gotovo cijelu jednu godinu mogli mirno provoditi svoje planove.

Ministarstvo je ipak moralo priznati da su Harry i Dumbledore bili u pravu kad se sam Lord Voldemort pojavio u zgradi Ministarstva. Fudge je morao priznati da je bio u krivu i zbog toga je zamijenjen novim Ministrom, Rufusom Scrimgeourom.

## Članovi Reda feniksa

### Preživjeli članovi

* Dedalus Diggle
* Elphias Doge
* Aberforth Dumbledore
* Arabella Figg
* Rubeus Hagrid
* Hestia Jones
* Remus Lupin
* Olympe Maxime
* Minerva McGonagall
* Alastor Moody
* Sturgis Podmore
* Kingsley Shacklebolt
* Nymphadora Tonks
* Arthur Weasley
* Bill Weasley
* Charlie Weasley
* Molly Weasley

### Bivši članovi

|  |  |
| --- | --- |
| **Ime** | **Razlog odlaska iz Reda** |
| Sirius Black
 | Ubijen tokom Drugog rata; ubila ga je Bellatrix Lestrange u Odjelu tajni.
 |
| Edgar Bones
 | Ubijen zajedno s cijelom obitelji tokom Prvog rata.
 |
| Caradoc Dearborn
 | Nestao tokom Prvog rata, vjerojatno mrtav.
 |
| Lily Potter
 | Ubijena tokom Prvog rata; ubio ju je Lord Voldemort.
 |
| James Potter
 | Ubijen tokom Prvog rata; ubio ga je Lord Voldemort.
 |
| Albus Dumbledore
 | Ubijen tokom Drugog rata; ubio ga je Severus Snape u bitci u Hogwartsu.
 |
| Mundungus Fletcher
 | U Azkabanu zbog oponašanja Inferiusa.
 |
| Benjy Fenwick
 | Ubijen tokom Prvog rata.
 |
| Alice Longbottom
 | Mučena do ludila; mučitelji su bili Bellatrix, Rodolphus i Ravbastan Lestrange i Barty Crouch ml.
 |
| Frank Longbottom
 | Mučen do ludila; mučitelji su bili Bellatrix, Rodolphus i Ravbastan Lestrange i Barty Crouch ml.
 |
| Marlene McKinnon
 | Ubijen zajedno s cijelom obitelji tokom Prvog rata.
 |
| Dorcas Meadowes
 | Ubijen tiekom Prvog rata; ubio ga je Lord Voldemort.
 |
| Peter Pettigrew
 | Izdao Jamesa i Lily Potter; pridružio se smrtonošama.
 |
| Severus Snape
 | Ubio Dumbledorea i pobjegao.
 |
| Gideon Prewett
 | Ubijen tokom Prvog rata; njega i njegovog brata uspjela su svladati tek petorica smrtonoša.
 |
| Fabian Prewett
 | Ubijen tokom Prvog rata; njega i njegovog brata uspjela su svladati tek petorica smrtonoša.
 |
| Emmeline Vance
 | Ubijena tokom Drugog rata.
 |

### Simpatizeri

Simpatizeri uključuju prijatelje i obitelji članova originalnog ili obnovljenog Reda; na ovom su popisu oni koji još nisu punoljetni pa se ne mogu pridružiti Redu, ali imaju jake veze s njim:

* Harry Potter
* Ron Weasley
* Fred Weasley
* George Weasley
* Hermione Granger
* Ginny Weasley
* Neville Longbottom
* Luna Lovegood

Ostali simpatizeri su većinom profesori iz Hogwartsa.

## Ostalo

* Dumbledoreova Armija